CELEX: 62019CN0159
Language: et
Date: 2019-02-21 00:00:00
Title: kohtuasi C-159/19 P: Syriatel Mobile Telecomi (Joint Stock Company) 21. veebruaril 2019 esitatud apellatsioonkaebus Üldkohtu (viies koda) 12. detsembri 2018. aasta otsuse peale kohtuasjas T-411/16: Syriatel Mobile Telecom versusnõukogu

20.5.2019   
            
            
               ET
            
            
               Euroopa Liidu Teataja
            
            
               C 172/17
            
         
      Syriatel Mobile Telecomi (Joint Stock Company) 21. veebruaril 2019 esitatud apellatsioonkaebus Üldkohtu (viies koda) 12. detsembri 2018. aasta otsuse peale kohtuasjas T-411/16: Syriatel Mobile Telecom versus nõukogu
      (kohtuasi C-159/19 P)
      (2019/C 172/20)
      Kohtumenetluse keel: prantsuse
      
         Pooled
      
      
         Apellant: Syriatel Mobile Telecom (Joint Stock Company) (esindaja: advokaat E. Ruchat)
      
         Teine menetlusosaline: Euroopa Liidu Nõukogu
      
         Apellandi nõuded
      
      
                  —
               
               
                  tunnistada apellandi apellatsioonkaebus vastuvõetavaks ja põhjendatuks;
               
            
                  —
               
               
                  sellest tulenevalt tühistada Euroopa Liidu Üldkohtu 12. detsembri 2018. aasta otsus kohtuasjas T-411/16: Syriatel Mobile Telecom vs. Euroopa Liidu Nõukogu.
               
            Ja teha kohtuasjas uus otsus, millega:
      
                  —
               
               
                  tühistatakse 27. mai 2016. aasta otsus (ÜVJP) 2016/850 (1) ja selle hilisemad rakendusaktid apellanti puudutavas osas;
               
            
                  —
               
               
                  mõistetakse kohtukulud välja Euroopa Liidu Nõukogult.
               
            
         Väited ja peamised argumendid
      
      Apellatsioonkaebuse põhjenduses esitab apellant kolm väidet.
      Esimene väide, mille kohaselt on rikutud õigusnormi, kuna Üldkohus rikkus põhiõiguste harta artiklist 41 tulenevat apellandi õigust olla enne uute piiravate meetmete võtmist ära kuulatud.
      Teine väide puudutab õigusnormi rikkumist ja faktide moonutamist, sest Üldkohus jättis väidetavalt tähelepanuta artiklid, mille apellant esitas oma tühistamishagi põhjendamiseks, tõendades, et ta ei toeta Süüria režiimi.
      Kolmas väide puudutab õigusnormi rikkumist seetõttu, et Üldkohus ei pidanud õigusvastaseks otsuse 2013/255/ÜVJP (2) punkte 27 ja 28, mille kohaselt on Assadi või Makhloufi perekonna liikmeks olemine iseseisev tingimus, mille täitmine õigustab sanktsioonide kehtestamist, pöörates samas ümber tõendamiskoormise.
      
         (1)  Nõukogu 27. mai 2016. aasta otsus (ÜVJP) 2016/850, millega muudetakse otsust 2013/255/ÜVJP, mis käsitleb Süüria vastu suunatud piiravaid meetmeid (ELT L 141, lk 125).
      
         (2)  Nõukogu 31. mai 2013. aasta otsus 2013/255/ÜVJP, mis käsitleb Süüria vastu suunatud piiravaid meetmeid (ELT L 147, lk 14).